Yuliya Snigir

Yuliya Viktorovna Snigir (qizlik familiyasi: Siriskina; 1983-yil 2-iyun, Tula viloyati) – rossiyalik kino aktrisasi, teleboshlovchi va model.

 Hayoti va taʼlimi 
Yuliya Snigir 1983-yil 2-iyunda Rossiyaning Tula viloyatiga qarashli Donskoy shahrida tugʻilgan. Yoshligida u shaxmatga qiziqqan. U Donskoy shahridagi 20-sonli gimnaziyani kumush medal bilan tamomlagan. Keyinchalik Moskva davlat pedagogika universitetining chet tillar fakultetida „ingliz filologiyasi“ mutaxassisligi boʻyicha bakalavr darajasini olgan.

 Karyerasi 
Oʻqishni tugatgach, Yuliya Snigir bir muddat ingliz tili oʻqituvchisi sifatida ishlaydi. Biroq, uning modellik faoliyati tasodifan boshlanadi: u kiyim reklamasini suratga olish jarayonida ishtirok etayotganda fotograf unga modellik faoliyatini davom ettirishini tavsiya qiladi. Shundan soʻng, Yuliya Shukin nomidagi teatr maktabiga oʻqishga kirib, aktyorlik sanʼatini oʻrgana boshlaydi.

Uning kino olamidagi faoliyati 2006-yilda „Posledniy zaboy“ filmidan boshlangan. Keyinchalik „Vaksina“ va „Glyanets“ filmlarida ham ishtirok etadi. Fyodor Bondarchukning „Obitayemiy ostrov“ filmi uning kino kariyerasining muhim burilish nuqtasiga aylandi. Filmda u Rad Gaal rolini ijro etadi va bu roli unga katta mashhurlik olib keladi.

2015-yilda Yuliya „Velikaya“ tarixiy teleserialida bosh rolni ijro etadi. 2020-yilda u italiyalik taniqli rejissyor Paolo Sorrentino tomonidan suratga olingan „Noviy papa“ teleserialida Eva Novak rolida paydo boʻladi, bu esa unga xalqaro miqyosda mashhurlik keltiradi.

2022-yilda Yuliya Snigir Lado Kvataniyaning „Kazn“ trillerida asosiy rollardan birini ijro etadi. Bu film oʻzining noanʼanaviy syujeti va dramatik uslubi bilan tomoshabinlar eʼtiborini tortadi. Oʻsha yili, dekabr oyida „Chuk i Gek. Bolshoes Priklyuchenie“ filmida Vladimir Vdovichenkov bilan birga suratga tushadi.

 Shaxsiy hayoti 
Yuliya Snigirning shaxsiy hayoti doimo ommaviy axborot vositalarining diqqat markazida boʻlgan. U birinchi marta Aleksey Snigirga turmushga chiqqan va ular 2000-yillarning boshidan taxminan 2008-yilgacha birga hayot kechirishgan. Ushbu munosabatlar uning hayotida muhim oʻrin tutgan boʻlsa-da, maʼlum sabablarga koʻra ular ajrashishadi. Keyinchalik u aktyor Yevgeniy Siganovga turmushga chiqadi.

 Mukofotlari 
Yuliya Snigirning karyerasida koʻplab yutuqlar va mukofotlar mavjud. U bir necha bor Rossiya va xalqaro kinofestivallarda eʼtirof etilgan. Shuningdek, uning ishtirokidagi filmlar va teleseriallar tomoshabinlar orasida katta muvaffaqiyat qozongan.

 Manbalar 

 Tashqi havolalar 
 Yuliya Snigir IMDb profil
 Yuliya Snigir Instagram profil
Turkum:Yashayotgan insonlar
Turkum:Rossiyalik aktrisalar
Turkum:Rossiyalik modellar